b'\n_START_ARTICLE_\nPunane kivi\n_START_PARAGRAPH_\nPunane kivi on r\xc3\xa4ndrahn Prangli saarel._NEWLINE_Punase kivi \xc3\xbcmberm\xc3\xb5\xc3\xb5t on 31,1 meetrit, pikkus 11,1 m, laius 8,8 m ning k\xc3\xb5rgus 3,3 m. Rahnu maapealse osa maht on umbes 160 m\xc2\xb3._NEWLINE_Rahnu suurte m\xc3\xb5\xc3\xb5tmete t\xc3\xb5ttu klassifitseerub Prangli Punane kivi hiidrahnude hulka, mida on Eestis ligi sada. Tegu on ainsa hiidrahnuga Prangli saarel._NEWLINE_Nimetus "Punane kivi" tuleneb arvatavasti sellest, et tegemist on rabakiviga. Rabakivid on aga punakat v\xc3\xa4rvi. Kuna aga kivi on kaetud paksu samblike kihiga ei pruugi punane v\xc3\xa4rvus esmasel vaatlusel h\xc3\xa4sti silma paista.'